บลูเบอร์รี่ (วงดนตรี)

บลูเบอร์รี่ (Blueberry) กลุ่มศิลปินลูกทุ่งหญิงชาวไทย จากค่ายอาร์ สยาม ในเครือ อาร์เอส ประกอบด้วย โบว์-โบว์ชมพู ศรีทองท้วม, ออม-เพลินศิลป์ เกตุแก้ว, หนูเล็ก-เบญจวรรณ โภคทรัพย์ โดยในปี พ.ศ. 2553 ทั้ง 3 คนได้รวมตัวกันในนาม บลูเบอร์รี่ เปิดตัวในเพลง "ชิมิ" โดยมีแนวดนตรีลูกทุ่งกึ่งป็อป มีความทันสมัยมากขึ้น ทำได้รับความนิยม ด้วยกระแสเพลง"ชิมิ" ทำให้วงบลูเบอร์รี่เป็นที่รู้จักของคนทั่วไปอย่างง่ายดาย ต่อมาได้ปล่อยซิงเกิลที่สองออกมาคือเพลง "มีเวลาโทรมาด้วยเหรอ" ซึ่งได้รับการตอบรับที่ดีเหมือนเพลง ชิมิ ซึ่งทำให้เพลงนี้เคยมียอดดาวน์โหลดเป็นอันดับที่ 1 ของช่องสบายดี ทีวี หลายสัปดาห์ติดต่อกัน อีกไม่นานก็ปล่อยซิงเกิลที่สามออกมา คือ เพลง เจ้าที่แรง และต่อมาได้ออกอัลบั้มชุดที่ 1 ชิมิ ชิมิ  ซึ่งได้รับกระแสตอบรับอย่างสูง เพลงดังเกือบทั้งอัลบั้ม ส่งผลให้บลูเบอร์รี่กลายเป็นเกิร์ลกรุ๊ปชั้นนำในขณะนั้น

**ประวัติ**
โดยทั้งสามสาวบลูเบอร์รี่ได้เดินเข้าสู่วงการเพลงลูกทุ่งโดย การประกวดดาวรุ่งลูกทุ่งไทยแลนด์ (โบว์, หนูเล็ก, ออม) ของค่ายอาร์ สยาม โดยทั้งสามคนได้ออกเพลงเดี่ยวของแต่ละคนอัลบั้มรวมกับผู้เข้าประกวดดาวรุ่งลูกทุ่งไทยแลนด์เมื่อปี พ.ศ. 2550 หลังจากนั้นทั้ง 3 สาวก็ได้กลายเป็นศิลปินฝึกหัดของค่ายอาร์สยาม ทางค่ายจึงจับมารวมตัวกันในชื่อ "บลูเบอร์รี่" โดยปรับแนวเพลงจากลูกทุ่งแท้กลายเป็นลูกทุ่งโมเดิร์นร่วมสมัย
โดยที่มาของชื่อวงบลูเบอร์รี่คือ  ด้วยความที่พวกเราเป็นวัยสดใส น่ารัก พอดีว่าเพลงของพวกเราจะเป็นแนวแดนซ์ เลยมาผสมกันจนพี่ที่อาร์สยามมองว่า น้องๆ น่าจะเปรี้ยว น่ารัก ซ่านิดหวานหน่อย เลยตั้งชื่อว่า บลูเบอร์รี่ปี พ.ศ. 2556 โบว์ หนึ่งในสมาชิกของวงได้ประกาศออกจากวงเนื่องจากตั้งครรภ์ ทำให้วงเหลือสมาชิกเพียง 2 คนและได้ทำกิจกรรมต่อในนามวงเหมือนเดิมแต่เป็นรูปแบบ 2 คน

ปี พ.ศ. 2557 บลูเบอร์รี่ได้กลับมาอีกครั้งในรูปแบบคู่หูดูโอ้ หลังโบว์ได้ออกจากวง หลังจากจบการโปรโมทซิงเกิลครั้งนี้บลูเบอร์รี่ก็พักกิจกรรมออกเพลงในนามวง

ช่วงปี พ.ศ. 2558 - พ.ศ. 2560 ออมและหนูเล็ก 2 สมาชิกบลูเบอร์รี่ได้เข้าร่วมในโปรเจกต์สโมสรสโมโสด และออมได้ออกเพลงเดี่ยว ส่วนโบว์ก็กลับมาออกเพลงอีกครั้งโดยเป็นศิลปินเดี่ยวในนามว่า โบว์ชมพู ส่วนวงบลูเบอร์รี่ก็ยังคงพักวงไม่ได้มีการออกเพลงในนามวงอีกครั้ง

ปี พ.ศ. 2560 หนูเล็กและออมในนามบลูเบอร์รี่อาร์สยามและโบว์อดีตสมาชิกวงในนามโบว์ชมพูอาร์สยาม (นักร้องเดี่ยว) ได้หมดสัญญากับทางอาร์สยาม และนี่ก็เป็นการปิดตัวลงอย่างเป็นทางการของวงบลูเบอร์รี่ สมาชิกทั้งหมดต่างแยกย้ายกันไปในเส้นทางของตน

ปี พ.ศ. 2563 ออมและหนูเล็กได้ไปออกรายการ กิ๊กดู๋ ในช่วงเงาเสียง แล้วได้ประกาศว่าบลูเบอร์รี่จะกลับมาอีกครั้งในรูปแบบ 3 คนครบวง แต่สุดท้ายก็ยกเลิกเพราะเนื่องจากสถานการณ์โควิด-19

ปี พ.ศ. 2565 บลูเบอร์รี่ได้ประกาศการกลับมาอีกครั้งของวงบลูเบอร์รี่ในรูปแบบ 3 คนครบวง ซึ่งจะเป็นการออกเพลงในนามวงอีกครั้งในรอบ 8 ปี โดยได้ประกาศผ่าน Instagram ส่วนตัวของออมและโบว์ และได้ประกาศผ่านโซเชียลมีเดียของอาร์สยามต้นสังกัดเดิมของพวกเธอ

**สมาชิก **
โบว์
ออม - ชื่อ-นามสกุล เพลินศิลป์ เกตุแก้ว- ชื่อเล่น ออม- วันเกิด 8- การศึกษา จบการศึกษาที่ มหาวิทยาลัยหอการค้าไทย- ช่วงปีในวงบลูเบอร์รี่ พ.ศ. 2550-2556, พ.ศ. 2565-ปัจจุบัน
หนูเล็ก - ชื่อ-นามสกุล เบญจวรรณ โภคทรัพย์- ชื่อเล่น หนูเล็ก- วันเกิด 31- การศึกษา จบการศึกษาที่ มหาวิทยาลัยศรีนครินทรวิโรฒ- ช่วงปีในวงบลูเบอร์รี่ พ.ศ. 2550-2556, พ.ศ. 2565-ปัจจุบัน

**ชีวิตส่วนตัว**

**หนูเล็ก**
เธอมีบุตรชายกับแฟนหนุ่มที่มีชื่อเล่นว่า บอย โดยมีชื่อว่า ด.ช. เทวอินทร์ ชื่อเล่น ล็อตโต้ เกิดเมื่อวันที่ 20 เมษายน พ.ศ. 2566

**โบว์**
เธอสมรสกับเดเร็ก เป็นนักธุรกิจชาวออสเตรเลีย โดยเธอมีบุตรชายด้วยกัน ที่ชื่อว่า ด.ช. วิลเลี่ยมส์ ชื่อเล่น ฟีลิกซ์ เกิดเมื่อวันที่ 5 กรกฎาคม พ.ศ. 2556

**ออม**
เธอคบหาดูใจกับโทนี่แฟนหนุ่มนักธุรกิจชาวต่างชาติ

**ผลงานเพลง วงบลูเบอร์รี่**

**ผลงานอัลบั้ม : บลูเบอร์รี่ อาร์สยาม**

**อัลบั้ม  พ.ศ. 2553 ชุดที่ 1 ชิมิ ชิมิ**
# เพลง ชิมิ ชิมิ
# เพลง มีเวลาโทรมาด้วยเหรอ
# เพลง โทรจิก
# เพลง เจ้าที่แรง
# เพลง คบไว้แก้เหงา
# เพลง สักพักค่อยไป
# เพลง เลี้ยงไม่เชื่อง(เปลืองหญ้าอ่อน)
# เพลง เจ้าของเบอร์ชอบเธอนะ
# เพลง สงสัยอยากได้แฟน
# เพลง บลูเบอร์รี่(ผลไม้ในใจแฟน)

**อัลบั้ม  พ.ศ. 2555 ชุดที่ 2 สินสอดโรลแบ็ค**
# เพลง ปรื๊ดเลยค่ะ
# เพลง สินสอดโรลแบ็ค
# เพลง หายโมโหฉันโทรกลับเอง
# เพลง หล่อพอดีคำ
# เพลง เหงาตอนเขาไม่อยู่
# เพลง อยู่ห้องคนเดียว
# เพลง กิ๊กห้ามกั๊ก
# เพลง ติดประชุม
# เพลง รักเธอแต่เลือกเขา
# เพลง มือที่สาม(ด้วยความตั้งใจ)

**อัลบั้ม พ.ศ. 2556 ชุดที่ 3 ฮิตจุงเบย เบย **
# เพลง จุงเบย จุงเบย
# เพลง ไม่รู้จึงอยู่ เมื่อรู้จึงไป

**ผลงานซิงเกิ้ลเดี่ยว : บลูเบอร์รี่ อาร์สยาม**
 พ.ศ 2550   เพลง เธออยู่ไหน (ร้องเดี่ยว ออม เพลินศิลป์ ดาวรุ่งลูกทุ่งไทยแลนด์)- พ.ศ. 2550  เพลง ให้ระวังคนมีอายุ (ร้องเดี่ยว โบว์ชมพู ศรีทองท้วม ดาวรุ่งลูกทุ่งไทยแลนด์)-  พ.ศ 2550   เพลง หัวใจเปียกฝน (ร้องเดี่ยว หนูเล็ก เบญจวรรณ ดาวรุ่งลูกทุ่งไทยแลนด์)- พ.ศ. 2557  เพลง ขอดีดีอย่าวิ่งราว (ร้องร่วมกับคู่ดูโอ้)( หนูเล็ก,ออม บลูเบอร์รี่ อาร์สยาม)- พ.ศ. 2558  เพลง กล้าได้อายอด (ร้องเดี่ยว โบว์ชมพู )- พ.ศ  2559  เพลง อกลั่น (ร้องเดี่ยว ออม บลูเบอร์รี่)- พ.ศ. 2565  เพลง กิมจิ (ร้องร่วมกับ โบว์,หนูเล็ก,ออม)

**ผลงานโปรเจกต์พิเศษ กลุ่มศิลปินสโมสรชิมิ : บลูเบอร์รี่ อาร์สยาม**

**อัลบั้ม พ.ศ. 2554  สโมสรชิมิ 2**
# เพลง คึกคัก น่ารักอ่ะ (ร่วมกับศิลปิน โบว์,หนูเล็ก,ออม,บลูเบอร์รี่,ใบเตย,กระแต,กระต่าย,ลูกตาล,อลิซ ชญาดา อาร์สยาม)
#.เพลง ดีใจที่ได้เป็นเพื่อนเธอ (ร่วมกับศิลปิน  โบว์,หนูเล็ก,ออม บลูเบอร์รี่,ใบเตย,กระแต,กระต่าย,ลูกตาล,อลิซ ชญาดา อาร์สยาม)

**อัลบั้ม พ.ศ. 2555 สโมสรชิมิ 3**
# เพลง ผู้ชายห้ามเข้า (ร่วมกับศิลปิน ใบเตย,กระแต,ลูกตาล,อลิซ ชญาดา,อุ้ม กศิญา,เพียว เพียว อาร์สยาม)(โบว์,หนูเล็ก,ออม บลูเบอร์รี่ อาร์สยาม (รับเชิญ)

**อัลบั้ม พ.ศ. 2556 สโมสรชิมิ 4**
# เพลง เห็นแฟนฉันไหม (ร่วมกับศิลปิน ใบเตย,กระแต,ลูกตาล,อลิซ ชญาดา,อุ้ม กศิญา,เพียว เพียว,หนูเล็ก,ออม บลูเบอร์รี่ อาร์สยาม
# เพลง โยน (ร่วมกับศิลปิน ใบเตย,กระแต,ลูกตาล,อลิซ ชญาดา,อุ้ม กศิญา,เพียว เพียว,หนูเล็ก,ออม บลูเบอร์รี่ อาร์สยาม)

**อัลบั้ม พ.ศ.2558 สโมสรชิมิ สโมสร สโมโสด**
# เพลง โสดอยู่รู้ยัง (ร่วมกับศิลปิน ลูกตาล,อลิซ ชญาดา,อุ้ม กศิญา,เพียว เพียว,หนูเล็ก,ออม บลูเบอร์รี่ อาร์สยาม)

**ผลงานการแสดง **

**ผลงานงานพิธีกร**

**ผลงานซิตคอม/ละคร **

**ผลงานภาพยนตร์**

**ผลงานคอนเสิร์ต**
# คอนเสิร์ต ลูกทุ่งเฟสติวัล ครั้งที่ 1 (2554)
# คอนเสิร์ต ลูกทุ่งเฟสติวัล ครั้งที่ 2 (2555)
# คอนเสิร์ต ลูกทุ่งเฟสติวัล ครั้งที่ 4 (2557)

**รางวัลที่ได้รับ **

**อ้างอิง**

**แหล่งข้อมูลอื่น**
  อินสตาแกรมออม บลูเบอร์รี่-  facebook fanpage ออม บลูเบอร์รี่-  facebook ส่วนตัว ของ ออม บลูเบอร์รี่-  youtube ส่วนตัว ของ ออม บลูเบอร์รี่-  อินสตาแกรมส่วนตัว หนูเล็ก บลูเบอร์รี่-  twitter. ส่วนตัว ของ หนูเล็ก บลูเบอร์รี่

หมวดหมู่:นักร้องลูกทุ่งหญิงชาวไทย 
หมวดหมู่:กลุ่มดนตรีสัญชาติไทย 
หมวดหมู่:ศิลปินสังกัดอาร์สยาม 
หมวดหมู่:ศิลปินสังกัดซาววา เร็คคอร์ด
หมวดหมู่:เกิร์ลกรุปไทย